Χόλλυγουντ - 2001-06-25
Οι 5 πρώτες εμπορικές ταινίες την εβδομάδα που μας πέρασε.
Στο νούμερο 5 το “Pearl Ηarbor”, με τον Ben Affleck, την Kate Beckinsale και τον Josh Ηartnett, σε σκηνοθεσία Michael Bay. Μία παλιομοδίτικη ερωτική ιστορία, με επίκεντρο ένα ερωτικό τρίγωνο, εν μέσω πολέμου. Στο νούμερο 4 έχουμε μία καινούργια ταινία το “Swordfish” , «Ο Ξιφίας» με τον John Travolta. Ο Hugh Jackman υποδύεται ένα computer hacker, και ο John Travolta, ένα περίεργο τύπο που θέλει να χρησιμοποιήσει τον hacker, για να κλέψει λεφτά από την κυβέρνηση και να τα χρησιμοποιήσει κατά της τρομοκρατίας. Στο νούμερο 3 ένα παραμύθι κινουμένων σχεδίων, το “Shrek” της Dreamworks. Ένας κακός άρχοντας έχει απαγορεύσει τα παραμύθια από την χώρα του. Αλλά υπάρχει κόσμος που του αντιστέκεται. Στο νούμερο 2 έχουμε την ταινία “Atlantis: the lost Empire”, «Ατλαντίς: Η χαμένη αυτοκρατορία.». Ένας χαρτογράφος μουσείου, ο Μίλο , με την φωνή του Michael J. Fox, προσπαθεί να ανακαλύψει τη μυθική Ατλαντίδα. Ξεκινά με μια ομάδα εξερευνητών σε μία υποβρύχια αναζήτηση, όπου πράγματι εντοπίζουν την χαμένη ήπειρο όχι κατεστραμμένη αλλά εν ενεργεία. Στο νούμερο 1 “Lara Croft, Tomb Raider”, «Lara Croft, η τυμβωρύχος». Πριν γίνει ταινία ήταν βιντεο-παιχνίδι. Lara Croft είναι η Angelina Jolie και οι λάτρεις του είδους λένε ότι η δράση είναι καλύτερη από αυτή του Indiana Jones. Για να ακούσετε την εκπομπή «Οι 5 πρώτες» με την Ζωή Λεουδάκη και την Νανά Καπετανάκου, με αποσπάσματα και μουσική από τις ταινίες, συνεντεύξεις με τους ηθοποιούς, πατήστε το εικονίδιο του real audio.